คือประจำเดือนของเดือนนี้มาวันนี้7ค่ะซึ่งเดือนที่แล้วมีเพศสัมพันธ์กันแล้วเครียดประจำเดือนเลยเคลื่อนมาวันที่7 วันที่9ก็มีเพศสัมพันธ์กันแบบผ่าไฟแดงหลั่งนอกค่ะ แต่ไม่ได้ใส่ถุงหลังจากนั้นประจำเดือนก็ยังมาปกติ มาวันที่12คือประจำเดือนวันนั้นมาน้อยก่อนจะมีเพศสัมพันธ์กันได้สังเกตว่าเลือดไม่ออก จึงมีเพศสัมพันธ์แต่ถุงยางแตกเลยไม่ได้ใส่ถุง หลั่งใน1รอบอันนี้ไม่แน่ใจว่าหลั่งใส่ช่องคลอดหรือทางทวารนะคะ มีอะไรกันช่วงบ่าย3-4โมงค่ะ รับประทานยาคุมฉุกเฉินแบบ2เม็ดเข้าไปตอน20:12นาทีค่ะ หลังจากนั้นเมื่อวานวันที่19ตอนแรกมีเมือกปนสีน้ำตาลไหลออกมาติดกางเกงใน พอเลิกเรียนกลับไปถึงบ้านพบว่ามีสีแดงชมพูออกมา อาบน้ำเสร็จมาเข้าห้องน้ำอีก ปัสสาวะก็มีเลือดสีแดงปนมา พอมาวันนี้ตอนเช้าประมาณ6:30ก็ไปเข้าห้องน้ำค่ะปัสสาวะมีเลือดปนออกมาอยู่เหมือนกัน อยากทราบว่าจะเป็นผลข้างเคียงของยาคุมฉุกเฉินไหมคะ แล้วหนูจะท้องรึเปล่าคือไม่พร้อมอะไรเลยค่ะตอนนี้
สวัสดีค่ะ ยาคุมกำเนิดฉุกเฉินคือการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ ถ้ากินเลยจากนี้ ประสิทธิภาพจะได้ไม่ถึงตามที่กล่าวกันไว้คือประมาณ 85-95% ดังนั้นหากรับประทานภายใน 72 ชั่วโมง โอกาสตั้งครรภ์มีน้อยผลข้างเคียงหลังกินยาคุมฉุกเฉินอาจทำให้มีเลือดออกผิดปกติจากช่องคลอด หรือทำให้ประจำเดือนมาคลาดเคลื่อนไปจากปกติ คัดตึงเต้านม คลื่นไส้อาเจียน เวียนศีรษะที่มักค่อยๆดีขึ้นได้เอง ไม่ต้องทำอะไร หากไม่ได้มีอาการรุนแรงหรือเป็นเรื้อรัง ดังนั้นเลือดที่ออกมาอาจเป็นผลข้างเคียงจากยาได้แต่ควรสังเกตอาการค่ะว่าเลือดจางไปเองหรือไม่ หรือเริ่มออกมามากขึ้น ปวดหน่วงท้องน้อยมาก อันนั้นอาจเป็นเลือดออกจากสาเหตุอื่นนอกเหนือจากยา ควรรีบไปพบแพทย์ และแนะนำให้สังเกตประจำเดือนในรอบถัดไปว่ามาตามปกติหรือไม่ หากมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้นถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก